rejauldu/bengali-wikipedia huggingface dataset:
সৈয়দ রিদা ইসা হাসান রাদি হাশিম (, ; ৭ আগস্ট ১৯৯৪; সৈয়দ রিদা ইসা নামে সুপরিচিত) হলেন একজন বাহরাইনী পেশাদার ফুটবল খেলোয়াড়। তিনি বর্তমানে বাহরাইনী ক্লাব রিফফা এবং বাহরাইন জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত ডান পার্শ্বীয় রক্ষণভাগের খেলোয়াড় হিসেবে খেলেন।  ২০১৫–১৬ মৌসুমে, বাহরাইনী ক্লাব মালকিয়ার হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন; মালকিয়ার হয়ে তিন মৌসুম অতিবাহিত করার পর ২০১৮–১৯ মৌসুমে তিনি রিফফায় যোগদান করেছেন।  রিদা ২০১৬ সালে বাহরাইনের হয়ে আন্তর্জাতিক পর্যায়ে অভিষেক করেছেন; বাহরাইনের জার্সি গায়ে তিনি এপর্যন্ত ৪৬ ম্যাচে ৩টি গোল করেছেন।  প্রারম্ভিক জীবন সৈয়দ রিদা ইসা হাসান রাদি হাশিম ১৯৯৪ সালের ৭ই আগস্ট তারিখে বাহরাইনের মানামায় জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল ২০১৬ সালের ৭ই অক্টোবর তারিখে, ২২ বছর ও ২ মাস বয়সে, ডান পায়ে ফুটবল খেলায় পারদর্শী রিদা ফিলিপাইনের বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে বাহরাইনের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচটি বাহরাইন ৩–১ গোলের ব্যবধানে জয়লাভ করেছিল। বাহরাইনের হয়ে অভিষেকের বছরে রিদা মাত্র ১ ম্যাচে অংশগ্রহণ করেছেন।  পরিসংখ্যান আন্তর্জাতিক   দল  সাল  ম্যাচ  গোল বাহরাইন  ২০১৬  ১  ০ ২০১৭  ১১  ০ ২০১৮  ১০  ৩ ২০১৯  ১২  ০ ২০২০  ৩  ০ ২০২১  ৯  ০ সর্বমোট  ৪৬  ৩  তথ্যসূত্র  বহিঃসংযোগ             বিষয়শ্রেণী:১৯৯৪-এ জন্ম বিষয়শ্রেণী:জীবিত ব্যক্তি বিষয়শ্রেণী:বাহরাইনের আন্তর্জাতিক ফুটবলার বিষয়শ্রেণী:২০১৯ এএফসি এশিয়ান কাপের খেলোয়াড় বিষয়শ্রেণী:বাহরাইনি ফুটবলার বিষয়শ্রেণী:বাহরাইনি প্রিমিয়ার লিগের খেলোয়াড় বিষয়শ্রেণী:রিফফা স্পোর্টস ক্লাবের খেলোয়াড় বিষয়শ্রেণী:ফুটবল মধ্যমাঠের খেলোয়াড় বিষয়শ্রেণী:পুরুষ ফুটবল মধ্যমাঠের খেলোয়াড়
মিনিক্স  একটি ইউনিক্স-লাইক কম্পিউটার অপারেটিং সিস্টেম। মাইক্রো কার্নেল আর্কিটেকচার ভিত্তিক এই অপারেটিং সিস্টেমটি অ্যান্ড্রুএস ট্যানেনবাম শিক্ষামূলক কাজে ব্যবহারের উদ্দেশ্যে তৈরী করেছিলেন। মিনিক্স লিনাক্স কার্নেল তৈরীতেও প্রেরণা যুগিয়েছিল।  মিনিক্স (মিনি-ইউনিক্স) প্রথম প্রকাশিত হয় ১৯৮৭ সালে, সম্পূর্ণ সোর্স কোড বিশ্ব বিদ্যালয়ে লেখাপড়া এবং গবেষণার কাজে ব্যবহার করার জন্য উন্মুক্ত ছিল। এটি ফ্রি এবং মুক্ত সোর্স করা হয় ২০০০ সালে যখন এটির লাইসেন্স পরিবর্তন করে বিএসডি লাইসেন্সের অধিনে নেয়া হয়।  ইমপ্লিমেন্টেশন    মিনিক্স ১.০   অ্যান্ড্রু ট্যানেনবাম মিনিক্স তৈরী করেছিলেন আর্মস্টর্ডামের ভ্রিজে বিশ্ববিদ্যালয়ে। ১৯৮৭ সালেপাঠ্য বইয়ের অপারেটিং সিস্টেম:ডিজাইন এবং প্রয়োগ অধ্যায়ে উল্লেখিত বৈশিষ্টগুলির কার্যকরী প্রয়োগ দেখানোর জন্য তিনি এটি তৈরী করেছিলেন।  বইতে মিনিক্স ১.০ এর প্রায় ১২০০০ লাইন সি সোর্স কোড প্রকাশ করা হয়েছে। মূলত কার্নেল, মেমরী ব্যবস্থাপনা, এবং ফাইল সিস্টেমের বিভিন্ন অংশের কোড এটি। Prentice-Hall মিনিক্সের সোর্স কোড এবং বাইনারি ফাইল ফ্লপি ডিস্কে প্রকাশ করেছে, এবং এর সাথে ব্যবহারী নির্দেশিকা অন্তর্ভুক্ত করা ছিল। মিনিক্স ১ সিস্টেমটি ইউনিক্সের সপ্তম সংস্করণের সমমানের।Operating Systems Design and Implementation  টেনেনবাম সেই সময়ে সহজলভ্য IBM PC এবং IBM PC/AT মাইক্রোকম্পিউটারের উপযোগী করে ইউনিক্স তৈরী করেছিলেন।   মিনিক্স ১.৫    মিনিক্স ২.০    মিনিক্স-ভিএমডি   মিনিক্স৩   মিনিক্স এবং লিনাক্স   লাইসেন্স   আরও দেখুন    MINIX file system  Minix-vmd   তথ্যসূত্র    বহিঃসংযোগ       History of MINIX from Andrew Tanenbaum    বিষয়শ্রেণী:অপারেটিং সিস্টেম বিষয়শ্রেণী:মুক্ত সফটওয়্যার বিষয়শ্রেণী:এআরএম অপারেটিং সিস্টেম বিষয়শ্রেণী:ওলন্দাজ উদ্ভাবন বিষয়শ্রেণী:মুক্ত সফটওয়্যারের অপারেটিং সিস্টেম
সূরা আল মাউন মুসলমানদের ধর্মীয় গ্রন্থ কুরআনের ১০৭ তম সূরা। এই সূরাটি মক্কায় অবতীর্ণ হয়েছে এবং এর আয়াত সংখ্যা ৭ টি। এ সূরায় কাফের ও মুনাফেকদের কতিপয় দুষ্কর্ম উল্লেখ করে তজ্জন্য জাহান্নামের শাস্তি বর্ণনা করা হয়েছে।তফসীর মাআরেফুল ক্বোরআন (১১ খন্ডের সংহ্মিপ্ত ব্যাখ্যা)। এ সূরায় এমন সব নামাযীদেরকে ধ্বংসের বার্তা শুনানো হয়েছে যারা নিজেদের নামাযে গাফলতি করে এবং লোক দেখানো নামায পড়ে।   নাযিল হওয়ার সময় ও স্থান   سورة الما عون আল্লাহ তায়ালা মক্কায় অবতীর্ণ করেন। সুতরাং এটি مكىة (মাক্কী) সুরা   শানে নুযূল  আল্লাহ তায়ালা মক্কাবাসীর হেদায়েত এর জন্য سورة الماعون নাজিল করেন । যে সব ব্যক্তিগণ সালাত এর ব্যাপারে উদাসীন এবং যারা ইয়াতিম ও অভাবগ্রস্তকে সাহায্য করে না তাদের প্রতি ধ্বংসের বার্তা দিয়ে দিয়েছেন।  আয়াত সমূহ  অনুবাদ  🕋 সূরাঃ আল-মাউন   أَرَءَيْتَ ٱلَّذِى يُكَذِّبُ بِٱلدِّينِ  আরাআইতাল্লাযী ইউকাযযি বুবিদ্দীন।  আপনি কি দেখেছেন তাকে, যে বিচারদিবসকে মিথ্যা বলে?  Seest thou one who denies the Judgment (to come)?  🕋  فَذَٰلِكَ ٱلَّذِى يَدُعُّ ٱلْيَتِيمَ  ফাযা-লিকাল্লাযী ইয়াদু‘‘উল ইয়াতীম।  সে সেই ব্যক্তি, যে এতীমকে গলা ধাক্কা দেয়  Then such is the (man) who repulses the orphan (with harshness),  🕋  وَلَا يَحُضُّ عَلَىٰ طَعَامِ ٱلْمِسْكِينِ  ওয়ালা-ইয়াহুদ্দু‘আলা-ত‘আ-মিল মিছকীন।  এবং মিসকীনকে অন্ন দিতে উৎসাহিত করে না।  And encourages not the feeding of the indigent.  🕋  فَوَيْلٌ لِّلْمُصَلِّينَ  ফাওয়াইঁলুললিল মুসাল্লীন।  অতএব দুর্ভোগ সেসব নামাযীর,  So woe to the worshipers  🕋  ٱلَّذِينَ هُمْ عَن صَلَاتِهِمْ سَاهُونَ  আল্লাযীনাহুম ‘আন সালা-তিহিম ছা-হূন।  যারা তাদের নামায সম্বন্ধে বে-খবর;  Who are neglectful of their prayers,  🕋  ٱلَّذِينَ هُمْ يُرَآءُونَ  আল্লাযীনা হুম ইউরাঊনা।  যারা তা লোক-দেখানোর জন্য করে  Those who (want but) to be seen (of men),  🕋  وَيَمْنَعُونَ الْمَاعُونَ  ওয়া ইয়ামনা‘ঊনাল মা‘ঊন।  এবং নিত্য ব্যবহার্য্য বস্তু অন্যকে দেয় না।  But refuse (to supply) (even) neighboly needs.   বিষয়বস্তুর বিবরণ    তথ্যসূত্র    বহিঃসংযোগ   ডিজিটাল 'আল কোরআন' - ধর্ম বিষয়ক মন্ত্রণালয়, বাংলাদেশ।  অনলাইন বাংলা কোরআন   কোরআন শরীফ.অর্গ।  বিষয়শ্রেণী:সূরা বিষয়শ্রেণী:মাক্কী সূরা
এনরিকে গনসালেস (, ; ১ জানুয়ারি ১৮৯৪ – ৩১ অক্টোবর ১৯৩৬) একজন চিলীয় পেশাদার ফুটবল খেলোয়াড় ছিলেন। তিনি তার খেলোয়াড়ি জীবনের অধিকাংশ সময় আরকো ইরিস এবং চিলি জাতীয় দলের হয়ে মধ্যমাঠের খেলোয়াড় হিসেবে খেলেছিলেন।  এনরিকে ১৯১৬ সালে চিলির হয়ে আন্তর্জাতিক পর্যায়ে অভিষেক করেছিলেন; চিলির জার্সি গায়ে তিনি সর্বমোট ২ ম্যাচে অংশগ্রহণ করেছিলেন। তিনি চিলির হয়ে সর্বমোট একটি দক্ষিণ আমেরিকান চ্যাম্পিয়নশিপে (১৯১৬) অংশগ্রহণ করেছিলেন।   আন্তর্জাতিক ফুটবল  এনরিকে কোপা আমেরিকার (তৎকালীন দক্ষিণ আমেরিকান চ্যাম্পিয়নশিপ) প্রথম আসর ১৯১৬ দক্ষিণ আমেরিকান চ্যাম্পিয়নশিপে চিলির জাতীয় দলে অন্তর্ভুক্ত ছিলেন।   ব্যক্তিগত জীবন  এনরিকে গনসালেস ১৮৯৪ সালের ১লা জানুয়ারি তারিখে চিলিতে জন্মগ্রহণ করেছিলেন এবং সেখানেই তার শৈশব অতিবাহিত করেছিলেন। ১৯৩৬ সালের ৩১শে অক্টোবর তারিখে, চিলিতে ৪২ বছর বয়সে তিনি মৃত্যুবরণ করেছেন।   পরিসংখ্যান   আন্তর্জাতিক   দল  সাল  ম্যাচ  গোল চিলি  ১৯১৬  ২  ০ সর্বমোট  ২  ০   তথ্যসূত্র    বহিঃসংযোগ     বিষয়শ্রেণী:১৮৯৪-এ জন্ম বিষয়শ্রেণী:১৯৩৬-এ মৃত্যু বিষয়শ্রেণী:চিলীয় ফুটবলার বিষয়শ্রেণী:ফুটবল মধ্যমাঠের খেলোয়াড় বিষয়শ্রেণী:চিলির আন্তর্জাতিক ফুটবলার বিষয়শ্রেণী:১৯১৬ দক্ষিণ আমেরিকান চ্যাম্পিয়নশিপের খেলোয়াড়
মেডলাইফ হলো একটি ভারতীয় অনলাইন স্বাস্থ্যসেবা প্রদানকারী প্লাটফর্ম ছিল। যা ভারতে ফার্মেসী ডায়গনিস্টিক এবং ই-কনসালটেশন প্রদান করতো। এটি ২০১৪ সালে প্রশান্ত সিং এবং তুষার কুমার প্রতিষ্ঠা করেছিলেন। এই সংস্থার বেঙ্গালুরু ভিত্তিক একটি কেন্দ্রীয় পরীক্ষাগার রয়েছে এবং দৈনিক ২৯টি রাজ্যে সরবরাহ করে।   ইতিহাস  প্রতিষ্ঠানটি মেডিসিন ডেলিভারির জন্য অনলাইন প্লাটফর্ম হিসেবে শুরু করে এবং পরবর্তীতে অনলাইন ডাক্তার পরামর্শ ও ডায়াগনস্টিক সেবা প্রদানের জন্য সম্প্রসারিত হয়। মেডলাইফ তিনটি পরিষেবা উপলব্ধি করার জন্য একটি মোবাইল অ্যাপ্লিকেশন সরবরাহ করে।  ২০১৮ সালে মেডলাইফ ভারতের সেরা ফার্মা ডেলিভারি ' ই-প্ল্যাটফর্ম কোম্পানি অব দ্য ইয়ার '-এ ফ্রস্ট ' সুলিভান পঞ্চম বার্ষিক 2018 ভারত সেরা অনুশীলনে পুরস্কারে ভূষিত হন ।  ২০১৯ এর অগস্টে অনন্ত নারাইন (মায়ান্ট্রার প্রাক্তন সিইও) মেডলাইফে সহ-প্রতিষ্ঠাতা এবং চিফ এগজিকিউটিভ অফিসার হিসেবে যোগ দেন।  ফ্রস্ট এবং সুলিভানের রিপোর্ট অনুযায়ী মেডলাইফ ভারতের ই-ফার্মা মার্কেট শেয়ারের শতকরা ৩০ ভাগ মালিক ।   অধিগ্রহণ  ২০১৯ সালে এটি মেড্ল্যাবজ একটি ডিজিটাল স্বাস্থ্য প্ল্যাটফর্ম এবং মাইরামেড, একটি ঔষধ-ডেলিভারি কম্পানিকে অধিগ্রহণ করে।  ২০১৮ সালে এটি ই-ক্লিনিক 24/7, একটি স্বাস্থ্য প্রযুক্তি স্টার্টআপ কে অধিগ্রহণ করে।.  পরিষেবা মেডলাইফ ২৫০০+ শহর এবং সারা ভারত জুড়ে ২৯ টি রাজ্যের ২৫,০০০+ পিন কোডগুলিতে বিতরণ করে। মেডিসিন হোম ডেলিভারি সহজ করেছে।  ফার্মাসি - অনলাইনে ওষুধ কেনা  মেডলাইফ ল্যাব - পরীক্ষাগারে পরীক্ষার জন্য বাড়ি থেকে বিনামূল্যে নমুনার সংগ্রহ করে বাডিতেই রিপোর্ট পাঠান।  ডাক্তারের পরামর্শ - ফোন বা ভিডিও কলের মাধ্যমে বাড়ি থেকে ডাক্তারদের সাথে পরামর্শ  ওটিসি - স্বাস্থ্যসেবা এবং সুস্থতা পণ্য অর্ডার করুন  মেডলাইফ এসেনশিয়ালস - ব্যক্তিগত লেবেল ব্র্যান্ড, ভেষজ পরিপূরক এবং স্বাস্থ্য আনুষঙ্গিক বিভিন্ন ধরনের যন্ত্র।   তথ্যসূত্র   বিষয়শ্রেণী:অনলাইন ফার্মেসি বিষয়শ্রেণী:২০১৪-এ প্রতিষ্ঠিত কোম্পানি বিষয়শ্রেণী:২০১৪-এ প্রতিষ্ঠিত ভারতীয় কোম্পানি বিষয়শ্রেণী:ভারতের স্বাস্থ্যসেবা কোম্পানি
গিরাভারু জনগোষ্ঠী হল মালদ্বীপের অংশ গিরাভারু দ্বীপের আদিবাসী। তারা দ্রাবিড় বংশোদ্ভূত এবং মালদ্বীপের প্রাচীনতম দ্বীপ সম্প্রদায় হিসাবে বিবেচনা করা হয়, যা বৌদ্ধধর্ম ও দ্বীপপুঞ্জে একটি উত্তরের রাজবংশের আগমনের পূর্বে ছিল। তাদের পূর্বপুরুষরা ছিলেন প্রাচীন তামিল জাতি। অন্যান্য মূলধারার মালদ্বীপবাসীরা তাদের নিম্ন সামাজিক মর্যাদার বলে মনে করে। তারা ১৯৭২ সাল পর্যন্ত গিরাভারু দ্বীপে বসবাস করতো, কিন্তু পরে তাদেরকে মালে'তে স্থানান্তরিত করা হয়, জাতির রাজধানী যেখানে তারা স্থানীয় সামাজিক গোষ্ঠীর সাথে একত্রিত হয়েছিল।   ব্যুৎপত্তি  গিরাভারু নামটি গিরা শব্দ থেকে উদ্ভূত বলে মনে করা হয় যার অর্থ "ক্ষয়" এবং ভারু অর্থ "মানুষ" বা "দ্বীপবাসী"।   উৎপত্তি  গিরাভারুর বংশোদ্ভূতরা ভারতের মালাবার উপকূল ও শ্রীলঙ্কার উত্তর-পশ্চিম উপকূল থেকে আসা ব্যক্তিদের বংশধর, যারা সম্ভবত সঙ্গম সময়কালের (৩০০ খ্রিস্টপূর্বাব্দ-৩০০ খ্রিস্টাব্দ) কাছাকাছি দ্বীপে বসতি স্থাপন করেছিল।Xavier Romero-Frias, The Maldive Islanders, A Study of the Popular Culture of an Ancient Ocean Kingdom মালেতে রাজধানী ও রাজত্বের শাসন সম্পর্কে কিংবদন্তীতে তাদের উল্লেখ করা হয়েছে, যেখানে গিরাভারু লোকেরা মালেতে তার রাজ্য প্রতিষ্ঠার আগে একজন সফরকারী রাজা কোইমালা কালোকে অনুমতি দিয়েছিল। তারা ইন্দো-আর্য ভাষাভাষীদের সাথে ব্যাপকভাবে মিশে আধুনিক ধিভেহি জাতি তৈরি করেছিল।  তারা কঠোরভাবে একগামী ও বিবাহবিচ্ছেদ নিষিদ্ধ ছিল। তাদের লোককথা গান ও নৃত্যে সংরক্ষিত ছিল। তাদের সঙ্গীত অন্যান্য দ্বীপবাসীদের থেকে শ্রবণযোগ্যভাবে আলাদা ছিল। সবচেয়ে স্বতন্ত্র আইটেম ছিল ক্ষুদ্র নীল জপমালার নেকলেস যা অন্য কোন মালদ্বীপবাসী পরতেন না। তথ্যসূত্র   বিষয়শ্রেণী:দ্রাবিড় জাতি বিষয়শ্রেণী:দক্ষিণ এশিয়ার আদিবাসী জনগোষ্ঠী বিষয়শ্রেণী:মালদ্বীপের ইতিহাস
ডান|থাম্ব|267x267px|অ্যানিমে এক্সপো ২০০৪ সম্মেলন কেন্দ্রের বাইরের চিত্র অ্যানিমে সম্মেলন প্রধাণত অ্যানিমে, মাঙ্গা ও জাপানি সংস্কৃতি নিয়ে করা হয়. সাধারণভাবে এটি বেশ কিছুদিন নিয়ে করা হয় এবং স্থান হিসেবে নেয়া হয় সম্মেলন কেন্দ্র, হোটেল, বা কলেজ ক্যাম্পাস. সম্মেলনে বিভিন্ন কার্যক্রম এবং প্যানেল থাকে, অ্যানিমে সম্মেলনে অংশগ্রহণকারীদের একটি বড় অংশ কসপ্লে করে যা অন্যান্য ফ্যান সম্মেলনের চেয়ে বেশি। এটা ব্যবসার জন্য ভালো কারণ এতে বিভিন্ন স্টুডিও, পরিবেশক ও প্রকাশকরা তাদের প্রকাশিত কাজের প্রচার করে।   তথ্যসূত্র   বিষয়শ্রেণী:অ্যানিমেশন
চতুর্থ লোকসভার সদস্যগণ (৪ই মার্চ ১৯৬৭ – ২৭শে ডিসেম্বর ১৯৭০) ফেব্রুয়ারি-মার্চ ১৯৬৭ সালে নির্বাচিত হয়েছিলেন।   গুরুত্বপূর্ণ সদস্য   অধ্যক্ষ:  নীলম সঞ্জীব রেড্ডি, ১৭ই মার্চ ১৯৬৭ থেকে ১৯শে জুলাই ১৯৬৯   গরদিয়াল সিং দিলন, ৮ই আগস্ট ১৯৬৯ থেকে ১৯শে মার্চ ১৯৭১  সহকারী অধ্যক্ষ:  আর. কে. খন্দিকার, ২৮শে মার্চ ১৯৬৭ থেকে ১লা নভেম্বর ১৯৬৯  জি. জি. সয়েল, ৯ই ডিসেম্বর ১৯৬৯ থেকে ২৭শে ডিসেম্বর ১৯৭০  মহাসচিব:  এস. এল. সেকধর, ২রা সেপ্টেম্বর ১৯৬৪ থেকে ১৮ই জুন ১৯৭৭   তথ্যসূত্র   বিষয়শ্রেণী:চতুর্থ লোকসভার সদস্য বিষয়শ্রেণী:লোকসভা বিষয়শ্রেণী:ভারতের সংসদ বিষয়শ্রেণী:১৯৬৭-এ ভারতে প্রতিষ্ঠিত বিষয়শ্রেণী:লোকসভার মেয়াদ বিষয়শ্রেণী:১৯৭০-এ ভারতে বিলুপ্ত
ক্রিস্টিনা মোরভাই (জন্ম ২২ জুন ১৯৬৩) একজন হাঙ্গেরিয়ান আইনজীবী ও জাতীয়তাবাদী রাজনীতিবিদ। তিনি ইউরোপীয় পার্লামেন্টের সদস্য ছিলেন (এমইপি), ২০০৯ সালের ইউরোপীয় পার্লামেন্ট নির্বাচনে রাজনৈতিক দল জববিক–মুভমেন্ট ফর বেটার হাঙ্গেরির তালিকায় নির্বাচিত হয়েছিলেন। তিনি ২০১৪ সালে পুনর্নির্বাচিত হন। ক্রিস্টিনা মোরভাই জববিকের সদস্য নন,  এবং পরবর্তীতে ফিডেসকে সমর্থন করেন।   জীবন ও কর্মজীবন  ক্লারি ফিকেটি ও মিকলিস মোরভাইয়ের সন্তান ক্রিস্টিনা ১৯৬৩ সালে বুদাপেস্টে জন্মগ্রহণ করেন। ইএলটিই এপাকজাই সিসের জেনোস হাই স্কুল থেকে স্নাতক হওয়ার পর, তিনি বুদাপেস্টের ইতভাস লোরান্ড বিশ্ববিদ্যালয় ভর্তি হন। বিশ্ববিদ্যালয় থেকে আইন ডিগ্রী কাম লাউড লাভ করেন। স্নাতক শেষ করার পর তিনি হাঙ্গেরিতে বিচারক হিসেবে অনুশীলনের যোগ্যতা অর্জন করেন, কিন্তু সেই যোগ্যতায় কাজ করার পরিবর্তে তিনি বিশ্ববিদ্যালয়ে অধ্যাপনা করেন। বর্তমানে তিনি একজন সহযোগী অধ্যাপক হিসেবে কর্মরত। তিনি  ১৯৮৯ সালে মধ্য ইউরোপের শিক্ষার্থী হিসাবে সর্ব প্রথম ব্রিটিশ সরকারের বৃত্তির প্রাপক হয়ে ওঠেন এবং ব্যক্তিগতভাবে যুক্তরাজ্যের প্রধানমন্ত্রী মার্গারেট থ্যাচার তার পুরস্কার প্রদান করেছিলেন। তিনি বৃত্তি ব্যবহার করে লন্ডনের কিংস কলেজের উন্নত আইন অধ্যয়ন করেন। তিনি ১৯৯৩-১৯৯৪ সালে যুক্তরাষ্ট্রে উইসকনসিন–ম্যাডিসন বিশ্ববিদ্যালয়ে ফুলব্রাইট স্কলার হিসেবে আইন বিষয়ে পাঠদান করেন।Jewish Telegraphic Agency  তিনি প্রাথমিকভাবে দণ্ড আইন, বিচারের পূর্ববর্তী দৃষ্টিভঙ্গি প্রশাসন, গর্ভপাতের প্রশ্ন, ফৌজদারী পদ্ধতিতে ভিকটিমের অধিকার, এইচআইভি পজিটিভের মর্যাদা ও অধিকার, শিশু নির্যাতন ও যৌন শোষণ, পতিতাবৃত্তির সমস্যা, বৈষম্য এবং পারিবারিক সহিংসতা ক্ষেত্র নিয়ে গবেষণা করেন। তিনি পারিবারিক সহিংসতা বিষয়ক টেরর এ স্যালাদবান (পরিবারে সন্ত্রাস) বইয়ের লেখিকা।  ক্রিস্টিনা ১৯৯০-এর দশকে ইউরোপীয় মানবাধিকার কমিশনের জন্য কাজ করেন এবং ২০০৩ সাল থেকে ২০০৬ সালের মধ্যে তিনি জাতিসংঘের নারী বৈষম্য বিরোধী কমিটির সদস্য ছিলেন।  বিভিন্ন মানবাধিকার ইস্যুতে ক্রিস্টিনা মোরাভিয়া বহুবার আন্তর্জাতিক ভাবে নজরে এসেছিল। তিনি জাতিসংঘের নারী অধিকার কমিটির হাঙ্গেরীয় সদস্য হিসাবে নিযুক্ত ছিলেন।  ক্রিস্টিনা যমজসহ তিন কন্যার মা। তিনি পূর্বে হাঙ্গেরীয় টেলিভিশন প্রতিবেদক (রিপোর্টার) জর্জ বালোর সাথে বিবাহিত ছিলেন, কিন্তু ২০১১ সালে তাঁদের মধ্যে বিবাহ বিচ্ছেদ ঘটে।, Politics.hu, ৬ জুলাই ২০১১  ব্যক্তিগত জীবন  তিনি হাঙ্গেরীয় টেলিভিশন উপস্থাপক, সাংবাদিক জর্জ বালোকে বিবাহ করেন। তাদের ভেরা ও সারা নামে দুটি কন্যা সন্তান রয়েছে। ক্রিস্টিনার প্রথম সম্পর্ক থেকে  লিলি নামে আরও একটি কন্যা সন্তান রয়েছে।Morvai Krisztina - Biography  তথ্যসূত্র  বিষয়শ্রেণী:১৯৬৩-এ জন্ম বিষয়শ্রেণী:জীবিত ব্যক্তি বিষয়শ্রেণী:হাঙ্গেরীয় নারীবাদী বিষয়শ্রেণী:বুদাপেস্টের রাজনীতিবিদ বিষয়শ্রেণী:হাঙ্গেরীয় বিচারক বিষয়শ্রেণী:হাঙ্গেরীয় জাতীয়তাবাদী বিষয়শ্রেণী:২১শ শতাব্দীর হাঙ্গেরীয় রাজনীতিবিদ বিষয়শ্রেণী:জাতিসংঘের নারীর প্রতি বৈষম্য দূরীকরণ কমিটির সদস্য বিষয়শ্রেণী:কিংস কলেজ লন্ডনের প্রাক্তন শিক্ষার্থী
জুলাই জাগরণ হচ্ছে বাংলাদেশে অনুষ্ঠিত একটি ব্যাপক সাড়াজাগানো কালচারাল ফেস্ট। এটি ২০২৪ সালের ছাত্র-জনতার অভ্যুত্থানকে ১ বছর ফূর্তি উপলক্ষ্যে শিল্প-সাহিত্য ও সংস্কৃতির মাধ্যমে উপস্থাপন করার উদ্দেশ্যে আয়োজন করে জাতীয় সাংস্কৃতিক সংগঠন সাইমুম শিল্পীগোষ্ঠী। আয়োজনটি ২০২৫ সালের ১ আগস্ট থেকে ৪ আগস্ট মোট চার দিন ব্যাপী ঢাকার সোহরাওয়ার্দী উদ্যানে অনুষ্ঠিত হয়। আয়োজনে সাংস্কৃতিক কর্মী, শিল্পী, লেখক ও বিভিন্ন স্তরের দর্শনার্থীদের সমাগম ঘটে। এটি বাংলাদেশের ইতিহাসে ছাত্র-জনতার আন্দোলনকে সাংস্কৃতিকভাবে তুলে ধরার অন্যতম বৃহত্তম আয়োজন হিসেবে বিবেচিত হয়।   পটভূমি  ২০২৪-এ বাংলাদেশে কোটা সংস্কার আন্দোলনে স্বৈরাচার সরকার গুলি করে ছাত্রদের হত্যার পর বিচারের দাবিতে সারাদেশে গণ আন্দোলন শুরু হয় এবং তা পরবর্তীতে রূপ নেয়  ছাত্র-জনতার অভ্যুত্থানে। আর এই গণঅভ্যূত্থানের মাধ্যমে ১৭ বছর ধরে শাসনকরা তৎকালীন স্বৈরাচার সরকার শেখ হাসিনার পতন হয় এবং পরবর্তীতে দেশ ছেড়ে পালিয়ে ভারতে গিয়ে আশ্রয় নেয়।  ৩৬ জুলাই তথা ৫ আগস্ট ২০২৪ এর বিজয়ের পর দীর্ঘ একবছর দেশের সম্মিলিত জুলাই শক্তিতে নানা ভাঙন ও মতবিরোধ দেখা দেয়। আর সেই সম্মিলিত জুলাইয়ের শক্তিকে জাগ্রত করা ও জুলাইয়ের দিনগুলো ও চেতনাকে জাগ্রত করতে এবং নতুন প্রজন্মের মাঝে ছড়িয়ে দিতে সাইমুম শিল্পীগোষ্ঠী আয়োজন করে ৩৬ জুলাই কালচারাল ফেস্ট "জুলাই জাগরণ"।   ২০২৫ সালের ৩০ জুলাই ঢাকার ঐতিহাসিক সোহরাওয়ার্দী উদ্যানে সংবাদ সম্মেলনের মাধ্যমে সাইমুম শিল্পীগোষ্ঠী এই আয়োজনের ঘোষণা দেন। সংবাদ সম্মেলনে সাইমুম শিল্পীগোষ্ঠীর পরিচালক জাহিদুল ইসলাম দাবি করেন, জুলাই গণঅভ্যূত্থানে একমাত্র শহীদ সাংস্কৃতিক কর্মী আমাদেরই সহযোদ্ধা। সম্মেলনে আয়োজক কমিটির পরিচালক আবু মুসা বলেন, ‘এ উৎসব শুধুই আয়োজন নয়—এটা ইতিহাসের দলিল, প্রতিবাদের স্মারক ও শিক্ষা। সাংস্কৃতিক চেতনায় আমরা নতুন প্রজন্মকে জানান দিতে চাই, সংস্কৃতি হতে পারে একটি জাতির প্রতিরোধের প্রধান হাতিয়ার’।   আয়োজন ও প্রদর্শনী  সাইমুম শিল্পীগোষ্ঠীর ৪দিনব্যাপী এই 'জুলাই জাগরণ' কালচারাল ফেস্টের প্রধান আকর্ষণ ছিল বিভিন্ন প্রদর্শনী যেখানে উঠে এসেছে ২৪ এর গণঅভ্যুত্থানের নানা চিত্র, গ্রাফিতি, শহীদ ও আহতদের স্মৃতিচিহ্ন।   শহীদী মানচিত্র  জুলাই গণঅভ্যুত্থানে শহীদদের তথ্য ও ছবি নিয়ে ৮টি বিভাগে চিত্রায়ন করা হয়েছে এই শহীদি মানচিত্র। জুলাই আন্দোলনের সময় ঢাকায় শহীদদের নাম, ছবি ও বিভিন্ন স্পটের আলোচিত ছবি। এমন করে প্রতিটি বিভাগের চিত্র আলাদা আলাদাভাবে ফুটিয়ে তোলা হয়েছে।   মঞ্চ নাটক ও নাটিকা  +নামপরিবেশনাপরিচালনাদিননোটআক্কাস আলী চেয়ারম্যানদিশারী শিল্পীগোষ্ঠী, সিলেটহাদি উন নাহিয়ান১ আগস্টমহাকালের বীরবিকল্প সাহিত্য সাংস্কৃতিক সংসদনবাব নাসির২ আগস্ট৩৬ জুলাইতুরাগ শিল্পীগোষ্ঠীআব্দুল্লাহ খান৩ আগস্ট৩৬ জুলাইসাইমুম থিয়েটারহুসনে মুবারক৪ আগস্টশহীদ যুবায়েরসাইমুম থিয়েটারতাওহীদ আলম মন্ডল৪ আগস্টআবু সাঈদের পিতাশফিকুল ইসলাম রুবেল৪ আগস্ট   প্রদর্শিত চলচ্চিত্র এবং তথ্যচিত্র  জুলাই জাগরণে ৪দিন বিভিন্ন ফিল্ম ও চলচ্চিত্র প্রদর্শন করা হয়। +ধরণনামপরিচালকচলচ্চিত্রদ্যা মিরর গেইমওরাকা বিন বাশার ও তাহসিন প্রিন্সসেই একই বিকেলএইচ আল হাদীথ্রি নট থ্রি আজিজ হাকিমব্যারিকেটনাজমুল মুহাম্মদডকুমেন্টারিজুলাই অভ্যুত্থানে সাংস্কৃতিক অবদানজুলাই অভ্যুত্থানে পাবলিক ও প্রাইভেট বিশ্ববিদ্যালয় শিক্ষার্থীদের অবদানজুলাই অভ্যুত্থানে পেশাজীবীদের অবদানআবরার ফাহাদকে নিয়ে নির্মিত প্রামাণ্যচিত্র “অনির্বাণ”জুলাই অভ্যুত্থানে মাদ্রাসা শিক্ষার্থীদের অবদান   প্রতিক্রিয়া    চিত্রশালা    আরও দেখুন    ছাত্র-জনতার অভ্যুত্থান  ২০২৪-এ বাংলাদেশে কোটা সংস্কার আন্দোলন  সাইমুম শিল্পীগোষ্ঠী   তথ্যসূত্র
কালীপদ বিশ্বাস (৩ ডিসেম্বর, ১৮৯৯ – ২৯ ডিসেম্বর, ১৯৬৯) ছিলেন খ্যাতনামা উদ্ভিদবিজ্ঞানী যিনি ভারতীয় উপমহাদেশ অঞ্চলের এক শৈবালবিশেষজ্ঞ এবং কলকাতার বটানিক্যাল গার্ডেনের ১৯৩৭ খ্রিস্টাব্দ হতে ১৯৫৫ খ্রিস্টাব্দ সময়ের প্রথম ভারতীয় অধিকর্তা ছিলেন।।  কালীপদ বিশ্বাস ব্রিটিশ ভারতের কলকাতার বেলতলায় ১৮৯৯ খ্রিস্টাব্দের ৩রা ডিসেম্বর জন্ম গ্রহণ করেন। তার পিতা ছিলেন সারদাপ্রসাদ বিশ্বাস। তিনি কলকাতার ভবানীপুরের মিত্র ইন্সটিটিউশনে স্কুলে পডাশোনা করেন। এখানে তার সহপাঠী ছিলেন শ্যামাপ্রসাদ মুখোপাধ্যায়।তিনি ১৯২০ খ্রিস্টাব্দে বঙ্গবাসী কলেজ থেকে আই.এ, পাশ করেন এবং  স্নাতক হন। এখানে তার শিক্ষকেরা  ছিলেন শঙ্কর পুরুষোত্তম আগারকার, সূর্যকান্ত নিজানন্দ বল, এস সি ব্যানার্জি, গিরিশচন্দ্র বসু। অত্যন্ত মেধাবী ছাত্র ছিলেন তিনি। ১৯২২ খ্রিস্টাব্দে তিনি উদ্ভিদবিদ্যায় স্নাতকোত্তরে প্রথম শ্রেণীতে প্রথম হন এবং স্বর্ণ পদক লাভ করেন। ১৯৩৬ খ্রিস্টাব্দে ইউরোপ যান এবং  যুক্তরাজ্যের কিউ এবং এডিনবরার  রয়াল বোটানিক্যাল গার্ডেনে ও ব্রিটিশ মিউজিয়ামের প্রাকৃতিক ইতিহাস বিভাগে যোগ দেন। ১৯৩৭ খ্রিস্টাব্দে এডিনবরা বিশ্ববিদ্যালয় থেকে ডি.এসসি ডিগ্রি লাভ করেন  তিনি ১৯২৮ খ্রিস্টাব্দে এবং ১৯৩৬ খ্রিস্টাব্দে  ইলিয়ট গোল্ড মেডেল লাভ করেন। ১৯৩৭ খ্রিস্টাব্দে রয়াল বটানিক্যাল গার্ডেনের ওষধিশালায় মেধাবী সেবা প্রদানের জন্য পান করোনেশন মেডেল। ১৯৫২ খ্রিস্টাব্দে পদ্ধতিগত উদ্ভিদবিদ্যায় উল্লেখযোগ্য গবেষণার জন্য পল জোহানেস ব্রিহিল স্মৃতি পদক লাভ করেন। ১৯৫২ খ্রিস্টাব্দে তিনি এককড়ি ঘোষের সঙ্গে  'ভারতীয় বনৌষধি (৩ খণ্ড) বইটির  জন্য  পশ্চিমবঙ্গ সরকারের  রবীন্দ্র পুরস্কার লাভ করেন এবং ১৯৬৯ খ্রিস্টাব্দে বার্কলে স্মৃতি পদক পান  কালীপদ বিশ্বাস পল জোহানেস ব্রুলের আগ্রহে কলকাতার সল্ট লেক ও ওড়িশার চিল্কা হ্রদে জলজ প্রাণী হতে শৈবালপুঞ্জের পুঙ্খানুপুঙ্খ সমীক্ষা করেন  তিনি ১৯২৭ খ্রিস্টাব্দে কলকাতার রয়াল বটানিক্যাল গার্ডেনের ওষধিশালার কিউরেটর নিযুক্ত হন। ১৯৩৬ খ্রিস্টাব্দে তিনি স্যার উইলিয়াম রাইট স্মিথের অধীনে গবেষণার জন্য এডিনবার্গে যান। ১৯৩৭ খ্রিস্টাব্দে এডিনবরা বিশ্ববিদ্যালয় থেকে ডি.এসসি ডিগ্রি লাভ করেন এবং দেশে ফিরে বটানিক্যাল সার্ভে অফ ইন্ডিয়ার অধিকর্তা হন। বটানিক্যাল গার্ডেন থেকে অবসরের পর ১৯৫৪ খ্রিস্টাব্দে  তিনি  পশ্চিমবঙ্গ সরকারের ওষধি গাছপালা বিষয়ক দপ্তরের অধিকর্তা হন। ১৯৫৫-৫৬ খ্রিস্টাব্দে তিনি সেন্ট্রাল ইন্ডিয়ান মেডিসিনাল প্লান্টস অরগানাইজেশন এবং  লখনউ-এর ন্যাশনাল বটানিক গার্ডেনের কার্বকরী কমিটির সভাপতি ছিলেন। ১৯৬৪ খ্রিস্টাব্দে অবসর গ্রহণের পর  কলকাতা বিশ্ববিদ্যালয়ের, ইমেরিটাস বিজ্ঞানী ছিলেন   বিশ্বাস উদ্ভিদবিদ্যা এবং উদ্ভিদ ইতিহাসের উপর অসংখ্য গবেষণাপত্র লিখেছেন।  তিনি ফিকাস কৃষ্ণকে ফিকাস বেঙ্গালেনসিসের একটি মিউট্যান্ট জাত হিসেবে বিবেচনা করেছিলেন।     তথ্যসূত্র   বিষয়শ্রেণী:কলকাতা জেলার ব্যক্তি বিষয়শ্রেণী:১৯৬৯-এ মৃত্যু বিষয়শ্রেণী:১৮৯৯-এ জন্ম বিষয়শ্রেণী:বাঙালি বিজ্ঞানী বিষয়শ্রেণী:কলকাতার বিজ্ঞানী
অশ্বানী কুমার শর্মা ভারতের জম্মু ও কাশ্মীরের একজন ভারতীয় রাজনীতিবিদ এবং ভারতীয় জনতা পার্টির সদস্য। শর্মা স্বতন্ত্র প্রার্থী হয়ে জম্মু জেলার বিষন্নাহ আসন থেকে জম্মু ও কাশ্মীর বিধানসভার সদস্য ছিলেন। Bishnah, Arnia divided over Ashwani Kumar’s performanceMy NetaSitting and previous MLAs from Bishnah Assembly Constituency   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:জম্মু জেলার ব্যক্তি বিষয়শ্রেণী:জম্মু ও কাশ্মীরের ভারতীয় জনতা পার্টির রাজনীতিবিদ বিষয়শ্রেণী:জম্মু ও কাশ্মীর বিধানসভার সদস্য ২০০২-২০০৮ বিষয়শ্রেণী:জম্মু ও কাশ্মীর বিধানসভার সদস্য ২০০৮-২০১৪ বিষয়শ্রেণী:জম্মু ও কাশ্মীরের স্বতন্ত্র রাজনীতিবিদ বিষয়শ্রেণী:২০শ শতাব্দীর ভারতীয় রাজনীতিবিদ
হেমকোষ () হেমচন্দ্র বরুয়ার দ্বারা প্ৰণিত অসমীয়া ভাষার প্ৰথম বুৎপত্তিগত অভিধান। ১৯০০ সালে পি. আর. গাৰ্ডেন এবং হেমচন্দ্র গোস্বামীর তত্ত্বাবধানে এটার প্ৰথম সংস্করণ প্ৰকাশ করা হয়েছিল। প্ৰথম অবস্থায় এই অভিধানে ২২,৩৪৬ টা শব্দ ছিল৷ বৰ্তমানে এতে এক লাখের ও অধিক শব্দ সংযোগ করা হয়েছে। হেমচন্দ্র বরুয়ার মৃত্যু পর তার নাতি দেবানন্দ বরুয়া হেমকোষ প্ৰিণ্টাস স্থাপন করে হেমকোষ প্ৰকাশনার দায়িত্ব গ্ৰহণ করেন। ১৯৬৫ সাল থেকে ২০১১ পর্যন্ত হেমকোষের ১০টা সংবৰ্ধিত সংস্করণ প্ৰকাশ হয় এবং এই অভিধানে বরুয়াই ৮০ হাজারের ও অধিক শব্দ সংযোগ করেন।  প্ৰণেতা  হেমচন্দ্র বরুয়া  () (১৮৩৫-১৮৯৬) অসমীয়া ভাষা-সাহিত্যর একজন একনিষ্ঠ সেবক ছিলেন।http://onlinesivasagar.com/literature/hemchandra-barua.html  অনলাইন শিৱসাগৰ ৱেবছাইটত উল্লেখিত তথ্য তাকে অসমীয়া ভাষার পণ্ডিত নামে সম্বোধন করা হত। ১৮৩৫ সালের ১০ ডিসেম্বর আসামের যোরহাট জেলার রাজা-বাহর গ্রামে হেমচন্দ্র বরুয়ার জন্ম হয়েছিল। তার পিতার নাম ছিল মুক্তারাম বরুয়া  এবং মাতার নাম ছিল রূপহী দেবী।  আরো দেখুন  হেমচন্দ্র বরুয়া  দেবানন্দ বরুয়া  তথ্য সূত্র  বিষয়শ্রেণী:অসমীয়া গ্ৰন্থ বিষয়শ্রেণী:অসমীয়া ভাষা বিষয়শ্রেণী:অসমীয়া ভাষার বই  as:হেমকোষ
বটমলী হোম বালিকা উচ্চ বিদ্যালয় বাংলাদেশের রাজধানী ঢাকার তেজগাঁও থানার তেজকুনিপাড়া এলাকায় অবস্থিত একটি মাধ্যমিক বিদ্যালয়। ১৯৪৬ সালে প্রাথমিক বিদ্যালয় হিসেবে প্রতিষ্ঠিত এই বিদ্যালয়টি ১৯৬৯ সালে মাধ্যমিক বিদ্যালয়ে উন্নীত হয়।   ইতিহাস  ১৯৪৬ সালে হলিক্রস সিস্টারগণ কয়েকজন অনাথ ও এতিমদের নিয়ে বটমলী কোসব এর গোড়াপত্তন হয়। তখন সংঘের প্রধান দায়িত্বে ছিলেন সিস্টার মেরী গ্লোরিয়া সিএসসসি। তিনি এতিমদের সুশিক্ষত করার মানসে প্রাথমিক বিদ্যালয়ের কার্যক্রম শুরু করেন। হলিক্রস সিস্টারদের কর্মপ্রচেষ্টার ফলে বিদ্যালয় প্রতিষ্ঠা লাভ করে। সিস্টার মেরী পের্পেতুয়া ১৯৪৬ সাল থেকে ১৯৫৪ সাল পর্যন্ত ৯ বছর প্রধান শিক্ষক হিসেবে কঠোর পরিশ্রম করে বিদ্যালয়টিকে গড়ে তোলেন। ১৯৫৫ খ্রিস্টাব্দে বিদ্যালয়টি নিম্ন মাধ্যমিক বিদ্যালয় রূপে আত্মপ্রকাশ করে। নিম্ন মাধ্যমিক বিদ্যালয়রূপে ১৪ বছর শিক্ষা কার্যক্রম পরিচালিত হয়। অবশেষে ১৯৬৮ খ্রিস্টাব্দ ৩১ ডিসেম্বর ৯ম শ্রেণি খোলার অনুমতি লাভ করে। এসময় প্রধান শিক্ষক ছিলেন সিস্টার গ্লোরিয়া ভ্যালতোভিয়োস সিএসসি। তিনি এ পদে নিয়োজিত ছিলেন ১৯৬৮-১৯৬৯ খ্রিস্টাব্দ পর্যন্ত। তারপর সিস্টার এলজিয়া আরএনডিএম ১৯৭০ থেকে ১৯৭১ পর্যন্ত প্রধান হিসেবে দায়িত্ব গ্রহণ করেন। যুদ্ধ পরবর্তী স্বাধীন বাংলার ১৯৭২ খ্রিস্টাব্দ ছিলো হাতবলের সময়। এসময় যুগান্তরকারী পরিবর্তন আসে। প্রথম এসএমআরএ সিস্টার মেরী গেট্রুড এই বিদ্যালয়ের প্রধান শিক্ষকের দায়িত্ব গ্রহণ করেন। তিনি ১৯৭২ থেকে ১৯৭৪ পর্যন্ত অতীব দক্ষতার সাথে বিদ্যালয় পরিচালনা করেন। তারপর বিভিন্নজন এ দায়িত্বে থেকে নিবেদিত হয়ে বিদ্যালয়টিকে একটি আর্দশ বিদ্যালয়ে পরিণত করেছেন।   অবস্থান  প্রতিষ্ঠানটি ঢাকা জেলায় তেজগাঁও থানার তেজকুনিপাড়া এলাকায় অবস্থিত।   শিক্ষক-শিক্ষার্থী  বর্তমানে প্রধান শিক্ষক হিসেবে সিস্টার মেরী সুপ্রীতি এসএমআরএ এই মহান সেবাদায়িত্ব পালন করছেন। বিগত চার বছর যাবৎ তিনি সহকারী প্রধান শিক্ষক হিসেবে অত্র বিদ্যালয়ে সেবাদান করেছেন এবং ২০২১ এর মার্চ মাস থেকে প্রধান শিক্ষক হিসেবে দায়িত্বরত আছেন। ২০১৮ সালে হিসাব অনুযায়ী বিদ্যালয়টিতে ৩৫ জন শিক্ষক এবং ৭৭৩ জন শিক্ষার্থী ছিলো।   আরও দেখুন   মাধ্যমিক ও উচ্চমাধ্যমিক শিক্ষা বোর্ড, ঢাকা   তথ্যসূত্র   বিষয়শ্রেণী:বাংলাদেশের উচ্চ বিদ্যালয় বিষয়শ্রেণী:ঢাকার বিদ্যালয় বিষয়শ্রেণী:১৯৪৬-এ প্রতিষ্ঠিত বিষয়শ্রেণী:১৯৪৬-এ প্রতিষ্ঠিত শিক্ষাপ্রতিষ্ঠান বিষয়শ্রেণী:ঢাকা জেলার বিদ্যালয় বিষয়শ্রেণী:ঢাকা জেলার শিক্ষাপ্রতিষ্ঠান